Tro pemp àrn-ugent a dud a oa en em gavet dirak ti Bruno ar Berr dar sadorn 21 a viz Mae, en Dudi, e Pluvergad. Komzet en deus bet Bruno a-ziàr e dachenn, e vod da labourat an douar pe da zesav loened, hag ambrouget omp bet getoñ hed-ha-hed ar minotennoù hag an hentoù da welet pep tra. E-mesk an traoù-se, ar lech ma tesav yer, ar prad get ar jav-labour, ar parkadoù tritikal kejet get piz-saout… Aet omp dober un tamm gwel dar wazh, al Loch. Taol-ha-taol e veze komzet ag ar louzaou a welemp  tro-ha-tro deomp, get sikour Patrick, Yann, pe tud arall choazh.  Kaer e oa an amzer, pokiñ a rae an heol zoken, mes lies e veze moaien da vale er waskedenn. A-benn ar fin eh eus bet graet pasapl a hent, ha razh an dud o deus gellet komz e brezhoneg en ur vale.